recursal/SuperWikiNEXT-32B huggingface dataset:
**পাহাড়ি সাপ** (বৈজ্ঞানিক নাম *সিমমোডিনেস্টেস পুলভারলিউন্টাস,* *Psammodynastes pulverulentus*), এশিয়া অঞ্চলের সাপের একটি প্রজাতি। এটি একটি ছোট সাপ (দৈর্ঘ্য ৬৫ সেন্টিমিটার বা ২৬ ইঞ্চি পর্যন্ত হয়, পুরুষদের একটু কম) তবে হুমকি মনে হলে এটি প্রতিরক্ষামূলক কুন্ডলি তৈরি করবে এবং অন্যান্য সাপের মতো হামলা করে ।

আবাসভূমি
--------

সাধারণ মক ভাইপার বা পাহাড়ি সাপ বাংলাদেশ, মিয়ানমার, কম্বোডিয়া, চীন (ফুজিয়ান, ইউনান, গুয়াংজি, গুয়াংডং, হাইনান), হংকং, ভারত (আসাম, সিকিম, দার্জিলিং; জলপাইগুড়ি; মেঘালয়, অরুণাচল প্রদেশ), ভুটান, ইন্দোনেশিয়া ( বালি, বাংকা, বোর্নিও, বুটুং, অ্যাংগানো, ফ্ল্লোস, জাভা, কালিমন্টন, কমোডো, লম্বোক, মেন্টাওয়াই আর্কিপ্লেগো, নাটুনা আর্কিপ্লেগো, পাদর, রিয়াউ আর্কিপ্লেগো, রিঙ্কা, সানজিহে আর্কিপ্লেগো, সুলাওসি, সুলা আর্কিপ্লেগো, সুমাটা, লম্বো, সুমাবা),থাইল্যান্ড এবং ভিয়েতনামে এদের দেখা যায়। 

এটির সমপ্রজাতি *স্যামমোডিনেস্টেস পুলভারুলেন্টাস পেপেনফুসি* (*Psammodynastes pulverulentus papenfussi*) তাইওয়ানের স্থানীয় সাপ।

ছবি
---

* ন্যাম নাও জাতীয় উদ্যানে পাহাড়ি সাপন্যাম নাও জাতীয় উদ্যানে পাহাড়ি সাপ
* ফু ক্রাডুং জাতীয় উদ্যানে তোলাফু ক্রাডুং জাতীয় উদ্যানে তোলা

তথ্যসূত্র
---------

1. ↑  Hans Breuer; William Christopher Murphy (2009–2010). "Psammodynastes pulverulentus". www.snakesoftaiwan.com. Retrieved 14 October 2012
2. ↑   Psammodynastes pulverulentus at the Reptarium.cz Reptile Database. Accessed 14 October 2012.
3. ↑   Psammodynastes pulverulentus at the Reptarium.cz Reptile Database. Accessed 14 October 2012.

বহিঃসংযোগ
---------

* Reptiles in Hong Kong – *Psammodynastes pulverulentus* (Boie, 1827), Mock Viper 紫沙蛇
* [ Mock Viper - Thailan
**হাড়োল রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো হাড়োল শহরে, যা বর্তমানে গুজরাত রাজ্যের মেহসানা জেলায় অবস্থিত৷

ইতিহাস
------

উনিশটি গ্রাম সংবলিত হাড়োল রাজ্যটি ৭০ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এর জনসংখ্যা ছিলো ২৬৬৫ জন৷ রাজ্যটির রাজস্বের পরিমান ছিলো ৩,৯৮৩ ভারতীয় মুদ্রা, যার ১১৩ মুদ্রা যেত বরোদা ও ৪১ মুদ্রা যেত ইদার রাজ্যর নিকট কর হিসাবে৷ ১৯৪৭ খ্রিস্টাব্দে ভারতের স্বাধীনতা লাভের পর হাড়োল রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ

হাড়োল দেশীয় রাজ্যের শাসকগণ ক্ষত্রিয় পারমার কোলী রাজবংশীয় এবং তারা ঠাকুর সাহেব উপাধিতে ভূষিত হতেন৷

তথ্যসূত্র
---------

1. ↑  Imperial Gazetteer of India, v. 17, p. 384.
2. ↑  Princely States of India
3. ↑  Wiki Source, *White Paper on Indian States (1950)/Part 4/Instrument of Accession* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।
5. ↑  *Gazetteer of the Bombay Presidency: Cutch, Palanpur, and Mahi Kantha* (ইংরেজি ভাষায়)। Printed at the Government Central Press। ১৮৮০।
**কার্টিস জুলিয়ান জোন্স** (ইংরেজি উচ্চারণ: /ˈkɝtəs ˈdʒuːljən ˈdʒoʊnz/, ইংরেজি: Curtis Jones; জন্ম: ৩০ জানুয়ারি ২০০১; **কার্টিস জোন্স** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০১০–১১ মৌসুমে, ইংরেজ ফুটবল ক্লাব লিভারপুলের যুব পর্যায়ের হয়ে খেলার মাধ্যমে জোন্স ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৯–২০ মৌসুমে, ইংরেজ ক্লাব লিভারপুলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৬ সালে, জোন্স ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, জোন্স এপর্যন্ত ২টি শিরোপা জয়লাভ করেছেন, যার সবগুলো লিভারপুলের হয়ে জয়লাভ করেছেন।

প্রারম্ভিক জীবন
---------------

কার্টিস জুলিয়ান জোন্স ২০০১ সালের ৩০শে জানুয়ারি তারিখে ইংল্যান্ডের লিভারপুলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

জোন্স ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৬ সালের ২৪শে অক্টোবর তারিখে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০১৭ সালের ২০শে ফেব্রুয়ারি তারিখে অনুষ্ঠিত প্রীতি ম্যাচে ইতালি অনূর্ধ্ব-১৬ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. 1 2 3  "FIFA Club World Cup Qatar 2019: List of Players: Liverpool" (পিডিএফ)। FIFA। ২১ ডিসেম্বর ২০১৯। পৃষ্ঠা 7। ২১ জানুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ জানুয়ারি ২০২০।
2. ↑  "England MU21 squad named for UEFA U21 Euro Group Stages un Slovenia"। দ্য ফুটবল অ্যাসোসিয়েশন। ১৫ মার্চ ২০২১। সংগ্রহের তারিখ ১৫ মার্চ ২০২১।
3. ↑  "England U16 - Italy U16, Feb 20, 2017 - International Friendlies - Match sheet"। *Transfermarkt*। ২০ ফেব্রুয়ারি ২০১৭। সংগ্রহের তারিখ ২৮ এপ্রিল ২০২১।

বহিঃসংযোগ
---------

* কার্টিস জুলিয়ান জোন্স – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে কার্টিস জুলিয়ান জোন্স (ইংরেজি) উইকিউপাত্তে এটি সম্পাদনা করুন
* সকারবেসে কার্টিস জুলিয়ান জোন্স (ইংরেজি) উইকিউপাত্তে এটি সম্পাদনা করুন
* বিডিফুটবলে কার্টিস জুলিয়ান জোন্স (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কার্টিস জুলিয়ান জোন্স (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে কার্টিস জুলিয়ান জোন্স (ইংরেজি) উইকিউপাত্তে এটি সম্পাদনা করুন
ভিয়েতনামের জঙ্গলে হাতি
**হাতি** বৃহত্তম স্থলচর স্তন্যপায়ী। প্রোবোসিডিয়া (শূণ্ডধারী) বর্গের (order proboscidea) একমাত্র জীবিত বংশধর (জাতভাই ছিল ম্যামথ ইত্যাদি যারা বিলুপ্ত)। শুঁড়কে হাত(হস্ত/কর)-এর মত ব্যবহার করতে পারার জন্য এর নাম "হাতি"("হস্তী"/"করী")।

তিনটি প্রজাতি: একটি দুটি আফ্রিকান (লক্সোডন্টা আফ্রিকানা, লক্সডন্টা সাইক্লোটিস) ও এশীয় (এলিফাস ম্যাক্সিমাস)। প্রাপ্তবয়স্ক (এশীয় হলে শুধু পুরুষ) হাতির উপরের ইনসিসর দাঁত দুটি লম্বা হয়ে গজদন্ত তৈরি করে।

হাতি দলবদ্ধ জন্তু। দলপতি হয় সবথেকে শক্তিশালী দাঁতাল। দলের কেন্দ্রে বাচ্চাদের ঘিরে থাকে মা-দিদিমারা। বাচ্চারা বড় হলে দলের বাইরের সারীতে স্থান নেয়। দলছুটও হতে থাকে। পরিণত দাঁতালরা নিজেদের দল গঠনের চেষ্টা করে। তরুণ দাঁতালরা "মস্ত" হবার মরসুমে কানের সামনে অবস্থিত "মস্তগ্রন্থি"র অত্যধিক ক্ষরণে মত্ত বেপরোয়া হয়ে ওঠে এবং দলপতি বা অন্য দাঁতাল বা যেকোন শাসনকারীকে(যেমন মাহুত) আক্রমণ করে। তখন দলপতি লড়াই বা আত্মগোপনের চেষ্টা করতে পারে। 
গজদন্তহীন পুরুষ হাতিদের বলে মাকনা। এরা মাদী হাতিদের মধ্যে লুকিয়ে থাকতে পারে, এবং দাঁতালদের অজ্ঞাতসারে বংশবিস্তার করতে পারে।

হাতির গর্ভকাল প্রাণীরাজ্যে দীর্ঘতম- প্রায় দুবছর (২২ মাস)। গল্পে একশ বছর বাঁচে বলা হলেও হাতিরা আসলে ৬০-৭০ বছরের বেশি বাঁচেনা। কারণ এদের জীবদ্দশায় ছয়বার (আমাদের মত দুবার নয়) কষদাঁত বের হয়, আবার চিবিয়ে চিবিয়ে ক্ষয়ে যায়- কষদাঁতের শেষ সেট ষষ্ঠম দশকে গজায়, যা ক্ষয়ে যাবার পর অনাহারে মৃত্যু অনিবার্য।

বিজ্ঞানদের ধারণা অগভীর জলে স্নরকল করে নিশ্বাস নিতে সুবিধা হওয়ায় প্রোবোসিডিয়াদের জলচর পূর্বপুরুষদের নাক লম্বা হয়ে শুঁড়ে (proboscis) বিবর্তিত হয়েছিল । এদের নিকটতম স্তন্যপায়ী আত্মীয়রা হল ডুগং, মানাটি, সমুদ্র-গাভী (sea cow) ইত্যাদি যারা জলচর সিরেনিয়া বর্গের অন্তরভুক্ত। এদের শরীরবৃত্তীয় অনন্যতা হল যে জন্মের পরে এদের প্লুরার (ফুসফুসের আবরণ) শূন্যস্থান সংযজক কলা দ্বারা ভরাট হয়ে যায় (সম্ভবতঃ লম্বা শূঁড়ের ডেড স্পেস সমেত হাওয়া টানবার জন্যে এত বেশি ঋণাত্মক বায়ুচাপ করতে হয় যে প্লুরা গহ্ভর শূন্য থাকলে রক্তবাহ ফেটে তার মধ্যে রক্তপাতের সম্ভাবনা থাকত।

ভৌগোলিক বিস্তার
---------------

হাতিরা তৃণভূমিতে বসবাস করে। হাতি প্রায় সবদেশে পাওয়া যায়। বেশি পাওয়া যায় আফ্রিকার দেশগুলোতে। তবে **ভারত, বাংলাদেশ, ভুটান, নেপালে** ভারতীয় হাতি পাওয়া যায়। **দক্ষিণ আফ্রিকা, বতসোয়ানা, জিম্বাবুয়ে, কেনিয়া, তানজানিয়া, জাম্বিয়া, অ্যাঙ্গোলা, নামিবিয়া, রুয়ান্ডা, মোজাম্বিকে** পাওয়া যায়। হাতি পৃথিবীর অন্যতম প্রাণী। ভারত উপমহাদেশে এদের প্রায় বিলুপ্ত হয়ে যাচ্ছে।

তথ্যসূত্র
---------

1. ↑  John B. West
 Why Doesn't the Elephant Have a Pleural Space?
 News Physiol Sci 17: 47-50, 2002.
**বুরসা প্রদেশ** (তুর্কি: *Bursa ili*) উত্তরপশ্চিম আনাতোলিয়ায় মারমারা সাগর উপকূলে অবস্থিত তুরস্কের একটি প্রদেশ। এর পশ্চিমে বালিকেসির, দক্ষিণে কুতাহিয়া, পূর্বে বিলেসিক ও সাকারিয়া, উত্তরপূর্বে কোজাইলি এবং উত্তরে ইয়ালোভা প্রদেশ অবস্থিত। প্রদেশের আয়তন ১১,০৪৩ বর্গকিমি এবং জনসংখ্যা ২৮,৪২,৫৪৭ (২০১৫)। ২০০০ সালের আদমশুমারি অনুযায়ী প্রদেশের জনসংখ্যা ছিল ২১,২৫,১৪০। ১৯৯০ সালে জনসংখ্যা ছিল ১৬,০৩,১৩৭। প্রদেশের ট্রাফিক কোড ১৬।

বুরসা প্রদেশের জেলাসমূহের অধিকাংশ মারমারা অঞ্চলে অবস্থিত। কিন্তু বুয়ুকোরহান, হারমানজিক, কেলেস ও ওরহানেলি জেলা এজিয়ান অঞ্চলে অবস্থিত।

বুরসা শহরটি ১৩২৬ থেকে ১৩৬৫ সাল পর্যন্ত উসমানীয় সাম্রাজ্যের রাজধানী শহর ছিল। পরবর্তীতে উসমানীয়রা এদির্ন‌ জয়ের পর তা নতুন রাজধানী হয়ে উঠে। এদির্ন‌ ১৩৬৫ সাল থেকে ১৪৫৩ সাল পর্যন্ত উসমানীয় সাম্রাজ্যের রাজধানী ছিল। এরপর ইস্তানবুল নতুন রাজধানী হয়।

জেলাসমূহ
--------

* বুয়ুকোরহান
* গেমলিক
* গুরসু
* হারমানজিক
* ইনেগুল
* ইজনিক
* কারাজাবে
* কেলেস
* কেস্তেল
* মুদানিয়া
* মুস্তাফাকামালপাশা
* নিলুফার
* ওরহানেলি
* ওরহানগাজি
* ওসমানগাজি
* ইয়েনিশেহির
* ইলদিরিম

আরও দেখুন
---------

* বুরসা শহর
* ইজনিক

তথ্যসূত্র
---------

1. ↑  টেমপ্লেট:Metadata Population Turkish province

বহিঃসংযোগ
---------


উইকিভ্রমণে ***বুরসা প্রদেশ*** সম্পর্কিত ভ্রমণ নির্দেশিকা রয়েছে।

উইকিমিডিয়া কমন্সে **বুরসা প্রদেশ** সংক্রান্ত মিডিয়া রয়েছে।

* (ইংরেজি) Pictures of the capital of this province
* (তুর্কি) Bursa city sport portal, Bursa
* (তুর্কি) Gokoz Village, Bursa
* (তুর্কি) Golyaka Village - orhangazi pictures and information, Bursa  ওয়েব্যাক মেশিনে আর্কাইভকৃত ১৬ জুন ২০২১ তারিখে
* (ইংরেজি) Bursa travel & tourism

টেমপ্লেট:Districts of Turkey
টেমপ্লেট:Provinces of Turkey
**দেব লোকেশ স্ট্যানলি ডি সিলভা** (সিংহলি: ස්ටැන්ලි ද සිල්වා; জন্ম: ১৭ নভেম্বর, ১৯৫৬ - মৃত্যু: ১২ এপ্রিল, ১৯৮০) আম্বালাঙ্গোদা এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **স্ট্যানলি ডি সিলভা**।

খেলোয়াড়ী জীবন
---------------

গালের মাহিন্দ কলেজে অধ্যয়ন করেছেন তিনি। সেখানে থাকাকালেই ক্রিকেটের প্রতি আকৃষ্ট হন। ডানহাতি মিডিয়াম-ফাস্ট সুইং বোলার হিসেবে বেশ প্রতিশ্রুতিশীল ছিলেন। ১৯৭৯ সালে এক বছরব্যাপী স্ট্যানলি ডি সিলভা’র প্রথম-শ্রেণীর খেলোয়াড়ী জীবন চলমান ছিল। ১৯৭৯ সালে শ্রীলঙ্কা দলের সদস্যরূপে ইংল্যান্ড ও আয়ারল্যান্ড গমন করেন।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন স্ট্যানলি ডি সিলভা। ৯ জুন, ১৯৭৯ তারিখে নটিংহামে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৬ জুন, ১৯৭৯ তারিখে ম্যানচেস্টারে ভারত দলের বিপক্ষে সর্বশেষ ওডিআইয়ে অংশ নেন তিনি। সবগুলো খেলাই তিনি ১৯৭৯ সালে ইংল্যান্ডে অনুষ্ঠিত ক্রিকেট বিশ্বকাপের দ্বিতীয় আসরে খেলেছিলেন। ঐ সময়ে শ্রীলঙ্কা দলের টেস্ট মর্যাদা ছিল না।

নটিংহামের ট্রেন্ট ব্রিজে নিউজিল্যান্ডের বিপক্ষে ওডিআইয়ে অভিষেক ঘটে তার। পরের খেলায় ওল্ড ট্রাফোর্ডে ভারতের বিপক্ষে শ্রীলঙ্কার প্রথম ওডিআই জয়ে অন্যতম ভূমিকা রাখেন। নির্ধারিত ১২ ওভারে ৩৬ রানের বিনিময়ে অংশুমান গায়কোয়াড় ও কপিল দেবের উইকেট লাভ করেছিলেন তিনি।

ব্যক্তিগত জীবন
--------------

সিলন টোব্যাকো কোম্পানির কর্মকর্তা হিসেবে কাজ করেন। সালাগামা গোত্রের সদস্য তিনি। ২ এপ্রিল, ১৯৮০ তারিখে বালাপিতিয়ায় মোটরসাইকেল দূর্ঘটনার কবলে পড়েন। অতঃপর, ১২ এপ্রিল, ১৯৮০ তারিখে মাত্র ২৩ বছর বয়সে বালাপিতিয়া এলাকায় স্ট্যানলি ডি সিলভা’র জীবনাবসান ঘটে। ১৯৮০-এর দশকে শ্রীলঙ্কার দলের টেস্ট মর্যাদা প্রাপ্তিতে তার অকাল মৃত্যু বেশ আঘাত হানে।

তথ্যসূত্র
---------

1. 1 2 3  Wisden obituary – De Silva, Deva Lokesh Stanely
2. ↑  Prudential World Cup – 9th match, Group B, India v Sri Lanka

আরও দেখুন
---------

* বিনোদন জন
* সুনীল জয়াসিংহে
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে স্ট্যানলি ডি সিলভা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে স্ট্যানলি ডি সিলভা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
শ্রীলঙ্কা দল – ১৯৭৯ ক্রিকেট বিশ্বকাপ |
| --- |
| 
* ১ তেনেকুন (অঃ)
* ২ জিআরএ ডি সিলভা
* ৩ ডিএস ডি সিলভা
* ৪ ডিএলএস ডি সিলভা
* ৫ ডায়াস
* ৬ গুণতিলেকে
* ৭ জয়াসিংহে (উইঃ)
* ৮ মাদুগালে
* ৯ মেন্ডিস
* ১০ ওপাথা
* ১১ পাস্কল
* ১২ ওয়ার্নাপুরা
* ১৩ ওয়েতিমুনি

 | শ্রীলঙ্কা |
রাফায়েল

এটি গ্রেগরীয় বর্ষপঞ্জী অনুযায়ী ১৪৮০-এর দশক। এটি শুরু হয়েছে ১লা জানুয়ারি, ১৪৮০ থেকে এবং শেষ হয়েছে ৩১ ডিসেম্বর, ১৪৮৯ তারিখে।

ঘটনা
----

### ১৪৮০

এই অনুচ্ছেদটি ১৪৮০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮১

এই অনুচ্ছেদটি ১৪৮১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮২

এই অনুচ্ছেদটি ১৪৮২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮৩

এই অনুচ্ছেদটি ১৪৮৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮৪

এই অনুচ্ছেদটি ১৪৮৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮৫

এই অনুচ্ছেদটি ১৪৮৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮৬

এই অনুচ্ছেদটি ১৪৮৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮৭

এই অনুচ্ছেদটি ১৪৮৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮৮

এই অনুচ্ছেদটি ১৪৮৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৮৯

এই অনুচ্ছেদটি ১৪৮৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
| পাশ্চাত্য দর্শনেরইতিহাস |
| --- |
| Part of "School of Athens" by Raphael (Raffaelo Sanzio, 1483-1520) |
| পাশ্চাত্য দর্শন |
| *যুগ অনুযায়ী** প্রাক-সক্রেতীয়
* প্রাচীন
* মধ্যযুগীয়

* রেনেসাঁ
* আধুনিক
* সমকালীন
 |
| *শতাব্দীর অনুযায়ী** ষষ্টদশ
* সপ্তদশ
* অষ্টাদশ
* ঊনবিংশ
* বিংশ

 |
| 
আরও দেখুন |
| *ধর্মীয় দর্শন** খ্রিস্টান
* ইহুদি
* ইসলামী

* হিন্দু
* শিখ
* বৌদ্ধ
 |
| *প্রাচ্য দর্শন** ব্যাবিলনীয়
* ভারতীয়
* ইরানী

* চীনা
* জাপানি
* কোরীয়
 |
| * পাশ্চাত্য সংস্কৃতি
* পশ্চিমা বিশ্ব
 |
| * দে
* স
 |

***রেনেসাঁ দর্শন** (Renaissance philosophy)* শব্দটি বুদ্ধিগত ইতিহাস-বিষয়ক পণ্ডিতদের দ্বারা ব্যবহৃত হয়, আর এর দ্বারা মোটামুটি ১৩৫৫ থেকে ১৬৫০ সালের মধ্যবর্তী সময় ইউরোপের চিন্তাধারাকে বোঝানো হয় (অবশ্য ইউরোপীয় প্রভাবে মধ্য ও উত্তর ইউরোপ এবং স্প্যানিশ আমেরিকা, ভারত, জাপান, চীনের চিন্তাধারার কথা বিবেচনা করলে এই সময়কাল আরও বর্ধিত হয়।)। এটা তাই মধ্যযুগীয় দর্শন (যা চতুর্দশ ও পঞ্চদশ শতকে আলবার্ট দ্য গ্রেট, টমাস আকুইনাস, অকহামের উইলিয়াম এবং পাদুয়ার মারসিলিয়াস এর মত উল্লেখযোগ্য ব্যক্তিবর্গের দর্শন দ্বারা প্রভাবিত হয়) এবং প্রাথমিক আধুনিক দর্শন (যা রেনে দেকার্ত এবং ১৬৩৭ সালে তার প্রকাশিত *ডিসকোর্স অন মেথড* এর প্রকাশের মাধ্যমে শুরু হয়) - উভয়ের সাথেই উপরিপাতিত হয়। দার্শনিকগণ সাধারণত এই সময়কালকে কম সূক্ষভাবে বিভাগ করেন, তারা মধ্যযুগীয় দর্শন থেকে সরাসরি প্রাথমিক আধুনিক দর্শনে চলে যান। দেকার্তের অব্যবহিত পূর্বের শতকগুলোতে দর্শনের ক্ষেত্রে কোন মৌলিক পরিবর্তন হয়নি বিবেচনা করে দার্শনিকগণ এমনটা করেন। কিন্তু বুদ্ধিবৃত্তিক ঐতিহাসিকগণ আবার এই সময়ের বিভিন্ন বিষয় যেমন উৎস্য, উপায়, শ্রোতা, ভাষা, সাহিত্যিক বিভাগসমূহ, ধারণা ইত্যাদিকে বিবেচনায় আনেন। এই নিবন্ধে রেনেসাঁ দর্শনের প্রসঙ্গ ও বিষয়ের পরিবর্তন এবং অতীতের সাথে এর উল্লেখযোগ্য অবিচ্ছিন্নতা- উভয় বিষয়েই আলোচনা করা হবে।

তথ্যসূত্র
---------
**দাঁত-লেজ অনুপাত** (ইংরেজি: Tooth-to-tail ratio টুথ টু টেইল রেশিও, সংক্ষেপে T3R টিথ্রিআর) একটি সামরিক বিভাষা। প্রতিটি যুদ্ধরত সৈনিককে ("দাঁত") যুদ্ধের রসদ সরবরাহ ও সমর্থন প্রদানের জন্য কতজন সামরিক কর্মচারীর প্রয়োজন হয়, এই অনুপাতটি দিয়ে তা নির্দেশ করা হয়। যদিও "দাঁত" ও "লেজ" উভয় ধরনের সামরিক সদস্যই যুদ্ধে বা জীবনের জন্য হুমকিস্বরূপ পরিস্থিতিতে পড়তে পারেন, "দাঁত" হিসেবে গণ্য সৈনিকদেরই প্রধান কাজ হল যুদ্ধে অংশ নেওয়া। এই অনুপাতটি কোনও নির্দিষ্ট পরিমাপ নয়, বরং এটি কোনও সেনাবাহিনীর প্রকৃতি সামরিক ক্ষমতার একটি সাধারণ নির্দেশক, যেখানে সেই সেনাবাহিনীর রসদ যোগান, রক্ষণাবেক্ষণ ও রসদ স্থানান্তরের পেছনে কী পরিমাণ সম্পদ নিযুক্ত আছে, তার সম্পর্কে আঁচ করা যায়।

বর্ণনা
------

কোনও সেনাবাহিনী দাঁত-লেজ অনুপাতটি এর প্রযুক্তিগত ক্ষমতা এবং এ কারণে সেটির সামগ্রিক ক্ষমতার সাথে ব্যস্তানুপাতিকভাবে সম্পর্কিত। যখন কোনও সেনাবাহিনীর দাঁত-লেজ অনুপাত বড় হয়, তাহলে সেটিতে তুলনামূলকভাবে বেশি সৈন্য যুদ্ধের জন্য নিবেদিত থাকে, কিন্তু এই সৈন্যরা "লেজ" দ্বারা প্রদত্ত সমর্থনের অভাবে ভোগে। এইসব সমর্থনমূলক কাজের মধ্যে আছে যুদ্ধের রসদ এবং সামরিক যোগাযোগ অবকাঠামো, যেগুলির উপরে আধুনিক সেনাবাহিনীগুলি নির্ভরশীল। যেসব সেনাবাহিনীর উচ্চ দাঁত-লেজ অনুপাত থাকে, সেগুলির হয়ত যুদ্ধে অংশগ্রহণকারী সেনার সংখ্যা বেশি থাকে, কিন্তু প্রতিটি সেনার কার্যকারিতা কম হবে। মার্কিন সেনাবাহিনীর উপরে গবেষণায় দেখা গিয়েছে যে ভিন্ন ভিন্ন যুদ্ধে দাঁত-লেজ অনুপাত ভিন্ন ভিন্ন হয়ে থাকে।

পরিগণক যন্ত্র তথা কম্পিউটার প্রযুক্তির প্রবর্তনের ফলে লেজ অংশের স্বয়ংক্রিয়করণ সম্ভব হয়েছে। মার্কিন যুক্তরাষ্ট্রের উন্নততর প্রতিরক্ষা গবেষণা প্রকল্পসমূহের সংস্থার (Defense Advanced Research Projects Agency) বিবৃত একটি লক্ষ্য হল যুদ্ধ করার কার্যকারিতা হ্রাস না করে দাঁত-লেজ অনুপাতটি বৃদ্ধি করা, অর্থাৎ যুদ্ধে অংশগ্রহণকারী কর্মীদের অনুপাতে রসদ স্থানান্তর ও সমর্থনকারী কর্মীদের সংখ্যা কমিয়ে আনা)।

তথ্যসূত্র
---------

1. ↑  McGrath, John J. (২০০৭), *The Other End of the Spear: The Tooth-to-Tail Ratio (T3R) in Modern Military Operations* (পিডিএফ), The Long War Series, Occasional Paper 23 (OP 23), Fort Leavenworth, Kansas: Combat Studies Institute Press, আইএসবিএন 9780160789441, ওসিএলসি 154309350 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Strategic Vision"। Defense Advanced Research Projects Agency। Archived from the original on এপ্রিল ২৪, ২০১০। সংগ্রহের তারিখ ১৯ সেপ্টেম্বর ২০১২। DARPA’s original mission, inspired by the Soviet Union beating the United States into space with Sputnik, was to prevent technological surprise. This mission has evolved over time. Today, DARPA’s mission is to prevent technological surprise for us and to create technological surprise for our adversaries. উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ইউআরএল ফিট নয় (link)

উৎসপঞ্জি
--------

* Den Beste, Steven (May 19, 2003). "The Digital Warrior: A tribute to the men who make the Information Age military work"
মস্কভা নদীর ওপার থেকে ক্রেমলিন প্রাসাদ
'**গ্র্যান্ড ক্রেমলিন প্রাসাদ** (Большой Кремлёвский дворец), গ্রেট ক্রেমলিন প্রাসাদ নামেও পরিচিত। এটি রাশিয়ার একটি ঐতিহাসিক প্রাসাদ। যা ১৮৩৭ থেকে ১৮৪৯ সালের মধ্যে রাশিয়ার মস্কোতে নির্মিত হয়েছিল।

প্রাসাদটি *কনস্টান্টিন থনের* নেতৃত্বে একদল স্থাপত্যবিদের দ্বারা নকশা করা হয়েছিল। প্রাসাদটি রাশিয়া স্বৈরতন্ত্রের মহিমায় অভিপ্রেয়। কনস্টান্টিন থন 
ক্রেমলিন প্রাসাদ ছাড়াও ক্রেমলিন অস্ত্রাগার এবং *ত্রাণকর্তা ক্যাথেড্রাল খ্রিস্ট* এর নির্মাতা।

ইতিহাস
------

গ্র্যান্ড ক্রেমলিন প্রাসাদটি আগে মহামান্য জারের মস্কো বাসস্থান ছিল। 

প্রাসাদটি ১২৪ মিটার দীর্ঘ, ৪৭ মিটার উঁচু এবং এর আয়তন প্রায় ২৫,০০০ বর্গ মিটার। এর মধ্যে টেরেম প্রাসাদ, ১৪ তম, ১৬ তম ও ১৭ তম শতাব্দীর নয়টি গির্জা, হলি ভেস্টিবুল এবং ৭০০ টিরও বেশি কক্ষ অন্তর্ভুক্ত রয়েছে। প্রাসাদের বিল্ডিংগুলি একটি অভ্যন্তরের উঠোনের সাথে একটি আয়তক্ষেত্র গঠন করে। বিল্ডিংটি তিন তালা বলে মনে হয়, তবে এটি আসলে একটি দ্বিতল ভবন। উপরের তলায় দুই সেট জানালা রয়েছে। প্রাসাদের পশ্চিম ভবনটিতে রাষ্ট্রীয় অভ্যর্থনা হল এবং রাজকীয় পরিবারের ব্যক্তিগত কক্ষগুলি ছিল।

এর পাঁচটি অভ্যর্থনা হল (জর্জিভস্কি, ভ্লাদিমিরস্কি, আলেকসান্দ্রভস্কি, আন্ড্রেয়েভস্কি, এবং একটারিনিনস্কি) রাশিয়ান সাম্রাজ্যের নামে নামকরণ করা হয়েছে। এগুলো হলোঃ অর্ডার অফ সেন্ট জর্জ, ভ্লাদিমির, আলেকজান্ডার, অ্যান্ড্রু এবং ক্যাথরিন। জর্জিভস্কি হলটি এখন রাষ্ট্রীয় এবং কূটনৈতিক অভ্যর্থনা এবং সরকারী অনুষ্ঠানের জন্য ব্যবহৃত হয়। ভ্লাদিমিরস্কি হলে আন্তর্জাতিক চুক্তি স্বাক্ষরিত হয়। এটি Palace of Facets, জারসির সোনার চেম্বার, তেরেম প্যালেস, শীতকালীন প্রাসাদ এবং কংগ্রেসদের প্রাসাদ হিসেবেও ব্যবহৃত হয়। অ্যালেকস্যান্ড্রোভস্কি হল এবং অ্যান্ড্রেভস্কির সম্মিলিত হল সোভিয়েত বার এর মিটিং এবং ইউএসএসআর এর সুপ্রিম সোভিয়েত এর সম্মেলনে ব্যবহৃত হবে। নব্বইয়ের দশকে থোন ডিজাইন অনুসারে এগুলি পুনরুদ্ধার করা হয়েছিল। বর্তমানে এটি রাশিয়ান ফেডারেশনের রাষ্ট্রপতির সরকারি বাসস্থান। যদিও এটি এই উদ্দেশ্যে খুব কমই ব্যবহৃত হয়।

গ্যালারী
--------

 মস্কভা নদী থেকে প্রাসাদটির দৃশ্য

তথ্যসূত্র
---------

বহিঃসংযোগ
---------

* অফিসিয়াল ক্রেমলিন যাদুঘর সাইট
* Дворец Кремлевский дворец
* ওয়েব্যাক মেশিনে আর্কাইভকৃত ১ ফেব্রুয়ারি ২০১৪ তারিখে
**রেনে পল জুইঅ** ছিলেন একজন ফরাসী শিশুসাহিত্যিক যিনি তার জীবনের অধিকাংশ সময় কাটিয়েছেন ফরাসীশাসিত পশ্চিম আফ্রিকায়। তার উল্লেখযোগ্য সৃষ্টিকর্মের মধ্যে রয়েছে *কেপু দ্য লেপার্ড*, *সিরগা দ্য লায়োনেস* এবং *মাস্টার অফ দ্য এলিফ্যান্টস*। ১৯৬৪ সালে তিনি শিশুসাহিত্যে অবদানের জন্য হ্যান্স ক্রিশ্চিয়ান অ্যান্ডারসন পুরস্কার লাভ করেন।

জীবন
----

জুইঅ ১৯০০ সালের ২৪শে জানুয়ারি ফ্রান্সের শারন্ত্‌-ম্যারিটাইম বিভাগের কোরকোরি কমিউনে (পৌরসভা) জন্মগ্রহণ করেন। বিজ্ঞান নিয়ে পড়ালেখা করে পরে সেনেগালে গিয়ে শিক্ষকতা শুরু করেন। পরবর্তীতে আফ্রিকায় তিনি ২০ বছরের বেশি সময় বসবাস করেন। তার অনেক বইয়ের আলমশলাও এই সময় থেকে নেয়া।

তার প্রথম বই *কেপু দ্য লেপার্ড* ১৯৫৫ সালে হ্যামিশ হ্যামিল্টন প্রকাশনী থেকে প্রকাশিত হয়। সংস্করণটি সম্পাদনা করেন এইলিস ডিলন এবং অলংকরণে ছিলেন বার্নার্ড ব্রেট। ১৯৮৫ সালে রকিব হাসান বইটির প্রথম বাংলা অনুবাদ করেন। অনুবাদে বইটির নাম প্রথমে *চিতা* রাখা হলেও পরে *নিশিকন্যা* করা হয়।

জুইঅর *দ্য থ্রি হানড্রেড নাইনটি সেভেনথ হোয়াইট এলিফ্যান্ট* বইটি লুইস ক্যারল শেলফ পরস্কারের জন্য মনোনীত হয়।

প্যাট্রিক গ্র্যান্ডপেরেট জুইঅর দুটি শিশুতোষ বই থেকে দুটি চলচ্চিত্র তৈরি করেন। একটি *সিরগা দ্য লায়োনেস* বই থেকে *ল'এনফ্যান্টে লায়ন* (সিংহশাবক) (১৯৯৩) এবং অন্যটি *লে মেট্রে দেস এলেফ্যান্টস* (হাতির প্রশিক্ষক) (১৯৯৫)।

*ডিজনিল্যান্ড* টিভি সিরিজের জন্য *লিটল ডগ লস্ট* বইটির একটি লাইভ-অ্যাকশন ভার্সন তৈরি করা হয় যা ১৯৬৩ সালে প্রচারিত হয়।

রবার্ট ভারনে জুইঅর একটি অ্যাডাল্ট উপন্যাস থেকে *ফোর্ট ডে লা সলিচুড*(১৯৪৮) নামে একটি চলচ্চিত্র তৈরি করেন।

জুইঅ ১৯৬৯ সালে প্যারিসে মৃত্যুবরণ করেন।

উল্লেখযোগ্য রচনাবলী
-------------------

*কেপু দ্য লেপার্ড*
*দ্য থ্রি হানড্রেড নাইনটি সেভেনথ হোয়াইট এলিফ্যান্ট*

*দ্য ওয়াইল্ড হোয়াইট স্ট্যালিয়ন*

*গ্রিশকা অ্যান্ড দ্য বিয়ার*

*মাস্টার অফ দ্য এলিফ্যান্টস*

*রাইডারস অফ দ্য উইন্ড*

*দ্য উইন্ড অফ চান্স*

*লিটল ডগ লস্ট*

*বেলুন জার্নি*

*দ্য ক্যাসল অফ দ্য ক্রেস্টেড বার্ড*

*ফোডাই অ্যান্ড দ্য লেপার্ডম্যান*

*টেলস অফ ম্যাজিক*

*প্যাসকেল অ্যান্ড দ্য লায়োনেস*

তথ্যসূত্র
---------

1. ↑  
"Hans Christian Andersen Awards". International Board on Books for Young People (IBBY). Retrieved 2013-08-01.
2. ↑  
"René Guillot" (pp. 30–31, by Eva Glistrup).  
 
*The Hans Christian Andersen Awards, 1956–2002*. IBBY. Gyldendal. 2002. Hosted by Austrian Literature Online. Retrieved 2013-08-01.
3. ↑  *René Guillot: le Kipling saintongeais : biographie d'un écrivain charentais* (ফরাসি ভাষায়)। La Malle aux Livres। ২০০০। পৃষ্ঠা 29। আইএসবিএন 9782912599056। সংগ্রহের তারিখ ২০ জুন ২০১৭।

বহিঃসংযোগ
---------

* লাইব্রেরি অব কংগ্রেস কর্তৃপক্ষে René Guillot, more than 100 ক্যাটালগ ue রেকর্ড সহ under multiple headings, some with "Rene" on previous page of browse report

টেমপ্লেট:Hans Christian Andersen Medal

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* গ্রিস
* কোরিয়া
* ক্রোয়েশিয়া
* নেদারল্যান্ডস
* সুইডেন

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* রেরো (সুইজারল্যান্ড)
	+ ১
* সুডক (ফ্রান্স)
	+ ১

 |
***ক্লটিল্ড গার্সিয়া ডেল ক্যাস্তিলো (চিত্র)*** হল স্প্যানিশ চিত্রশিল্পী, হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি ১৮৯০ সালে একে ছিলেন। এটি ১২৪.৫০ সেন্টিমিটার এবং ৯৭.৫০ সেন্টিমিটারের দৈর্ঘ্য।

বিবরণ
-----

*ক্লটিল্ড গার্সিয়া ডেল ক্যাস্তিলো*, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। এই তৈল চিত্রটিতে তিনি যে মহিলাকে তুলে ধরেছেন, তিনি আর কেউ নয় স্বয়ং চিত্রশিল্পীর, হোয়াকিন সোরোইয়ার স্ত্রী, ক্লটিল্ড গার্সিয়া ডেল ক্যাস্তিলো। চিত্রটিতে দেখা যায়, ক্লটিল্ড একটি কাঠের চেয়ারে বসে আছেন, পরনে কালো পোশাক বিশেষ (গাউন), দুহাতে বাদামী এক জোড়া গ্লাভস, তার মাথা সামান্য ডান দিকে বাঁক ছিল। তার ডান হাত চেয়ারে উপর রাখা একটি বালিশের উপর ভর করা এবং তার আঙ্গুলগুলি তার গালে ঠাণ্ডা স্পর্শ করে। তার বাম হাতটি চেয়ারের হাতলে রাখা ছিল। তার চুল বাঁধা ছিল এবং একটি হলুদ ফুল দিয়ে সজ্জিত ছিল, যা এক অপরুপ সৌন্দর্যের প্রকাশ পায়।

তথ্যসূত্র
---------

1. ↑  "Digital Network of Collections of Museums of Spain - Clotilde García del Castillo"। সংগ্রহের তারিখ ২৫ নভেম্বর ২০১৮।
2. ↑  "Clotilde - Clotilde García del Castillo - My Museums"। সংগ্রহের তারিখ ২৫ নভেম্বর ২০১৮।

প্রবেশদ্বার: চিত্রকর্ম
**শচিনি আয়েন্দ্র স্ট্যানলি** (সিংহলি: සචිනි අයේන්ද්‍රා ස්ටැන්ලි),  একজন শ্রীলঙ্কার চলচ্চিত্র অভিনেত্রী, যিনি বর্তমানে সিংহল চলচ্চিত্র শিল্পে কাজ করছেন। তিনি ২০০৩ সালে মিস শ্রীলঙ্কা জিতেছিলেন এবং চীনের সানিয়ায় ৫৩তম মিস ওয়ার্ল্ড প্রতিযোগিতায় শ্রীলঙ্কার প্রতিনিধিত্ব করেছিলেন। মিস শ্রীলঙ্কা হিসাবে মুকুট পরার পর, তিনি সেনেশ দিসানাইকে বান্দারা পরিচালিত তার প্রথম চলচ্চিত্র আদারনেয়া ওয়াসানায়া এ অভিনয় করেন যা ২০০৪ সালে মুক্তি পায়। তিনি তার অভিনয়ের জন্য সিগনিস শ্রীলঙ্কা ফিল্ম অ্যাওয়ার্ডে সেরা সহ-অভিনেত্রীর পুরস্কার জিতেন। 

২০০৫ সালে সিরাসা টিভিতে কুমারসিরি আবেকুন পরিচালিত 'হিরুনি' নাটকে নাম ভূমিকায় অভিনয় করে তার টেলিভিশনে আত্মপ্রকাশ ঘটে। ২০০৯ সালে ইন্দু ধর্মসেনা পরিচালিত *ফর বেটার অর ফর ওয়ার্স* নাটকে সরলা চরিত্রে তার মঞ্চে অভিষেক হয়েছিল। ২০১৬ সালে মার্কিন যুক্তরাষ্ট্রের লস অ্যাঞ্জেলেসে পারফর্মিং আর্টসের বিশ্ব চ্যাম্পিয়নশিপে প্রতিদ্বন্দ্বিতা করা শচিনিই প্রথম শ্রীলঙ্কান। তিনি ক্লাসিক্যাল/ওপেন/কন্টম্পোরারি বিভাগে অভিনয়ের জন্য দুটি রৌপ্য পদক এবং একটি ব্রোঞ্জ জিতেন। তিনি ২০১৭ সালে পারফর্মিং আর্টসের বিশ্ব চ্যাম্পিয়নশিপে আবার প্রতিদ্বন্দ্বিতা করেন এবং অভিনয় বিভাগে ৪টি ব্রোঞ্জ পদক জিতেন এবং তিনি সেরা জাতীয় পোশাকের জন্য সম্মানসূচক উল্লেখও পান।

তথ্যসূত্র
---------

1. ↑  "Sachini Ayendra, IMDb"। সংগ্রহের তারিখ ২০১৭-০৩-০৯।
2. ↑  "'www.sachiniayendra.webs.com'"। ৮ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২১ মার্চ ২০২৩।

বহিঃসংযোগ
---------

* ইন্টারনেট মুভি ডেটাবেজে শচিনি আয়েন্দ্র স্ট্যানলি (ইংরেজি)
* Sachini Ayendra on Twitter
* Sachini Ayendra at the Sri Lanka Cinema Database
* Nita returns to production with new hope
ওতলুকবেলি যুদ্ধ

এটি গ্রেগরীয় বর্ষপঞ্জী অনুযায়ী ১৪৭০-এর দশক। এটি শুরু হয়েছে ১লা জানুয়ারি, ১৪৭০ থেকে এবং শেষ হয়েছে ৩১ ডিসেম্বর, ১৪৭৯ তারিখে।

ঘটনা
----

### ১৪৭০

এই অনুচ্ছেদটি ১৪৭০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭১

এই অনুচ্ছেদটি ১৪৭১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭২

এই অনুচ্ছেদটি ১৪৭২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭৩

এই অনুচ্ছেদটি ১৪৭৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭৪

এই অনুচ্ছেদটি ১৪৭৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭৫

এই অনুচ্ছেদটি ১৪৭৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭৬

এই অনুচ্ছেদটি ১৪৭৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭৭

এই অনুচ্ছেদটি ১৪৭৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৪৭৮

এই অনুচ্ছেদটি ১৪৭৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

* গিনি যুদ্ধ - পশ্চিম আফ্রিকার গিনি উপসাগরে পর্তুগিজ নৌবহর এবং ক্যাস্তিলিয়ান নৌবহর মধ্যে ক্যাস্তিলিয়ান উত্তরাধিকার যুদ্ধ এর প্রেক্ষাপটে গিনি যুদ্ধ সংঘটিত হয়।

### ১৪৭৯

এই অনুচ্ছেদটি ১৪৭৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**ক্লদিয়া আরতেমিজা পাভলোভিচ আরেলানো** (জন্ম ১৭ জুন ১৯৬৯) হলেন মেক্সিকোর একজন রাজনীতিবিদ ও আইনজীবী, যিনি দেশটির ইন্সটিটিউশনাল রেভ্যুলশনারি পার্টির রাজনীতির সাথে যুক্ত। তিনি দেশটির সোনোরা রাজ্যের প্রথম নারী গভর্নর।
 তিনি এর পূর্বে সোনোরা রাজ্যের বিধানসভায় বিধায়ক হিসেবে দায়িত্ব পালন করেছেন।

প্রারম্ভিক জীবন
---------------

ক্লদিয়া পাভলোভিচ আরেলানো জন্মেছিলেন মেক্সিকোর সোনোরা রাজ্যের মাগদালেনা ডি কিনোতে। তার বাবার নাম মিগুয়েল পাভলোভিচ সুগিচ ও মায়ের নাম অ্যালিসিয়া আরবলানো তাপিয়া।
তার বাবা ছিলেন মন্টিনিগ্রীয় বংশোদ্ভূত। ক্লদিয়া সোনোরা বিশ্ববিদ্যালয় থেকে আইনে স্নাতক ডিগ্রি লাভ করেছেন।

রাজনৈতিক জীবন
-------------

২০০০ সাল থেকে ২০০৩ সাল পর্যন্ত তিনি হারমোসিলো নগরের কাউন্সিলর হিসেবে দায়িত্ব পালন করেছেন। ২০০৬ সাল থেকে ২০০৯ সাল পর্যন্ত তিনি সোনোরা রাজ্যের বিধানসভায় বিধায়ক হিসেবে দায়িত্ব পালন করেছেন।

২০১৫ সালের ১৬ ফেব্রুয়ারিতে তার দল তাকে সোনোরা রাজ্যের গভর্নর পদে প্রতিদ্বন্দ্বিতা করতে মনোনয়ন প্রদান করে।

২০১৫ সালের জুন মাসে অনুষ্ঠিত নির্বাচনে তিনি ৪,৮৬,৯৪৪ ভোট পেয়ে নির্বাচিত হন, যা ছিল প্রদত্ত ভোটের ৪৭.৫৮%।

ব্যক্তিগত জীবন
--------------

তিনি সের্হিও তোরেস ইবারার সাথে বিবাহ বন্ধনে আবদ্ধ হয়েছেন। তাদের ক্লদিয়া, অ্যানা ও গ্যাব্রিয়েলা নামে তিন মেয়ে আছে।

তথ্যসূত্র
---------

1. ↑  Claudia Pavlovich asume como gobernadora de Sonora
2. ↑  "Tiene Sonora primera mujer Gobernadora de la historia"।
3. 1 2  "Perfil del legislador"। Legislative Information System। সংগ্রহের তারিখ ২ সেপ্টেম্বর ২০১৩।
4. ↑  "¿Tiene licenciatura terminada Javier Gándara?"। *ehui*।
5. ↑  "Cédula Profesional de Claudia Artemiza Pavlovich Arellano"।
6. ↑  "Claudia Pavlovich es la candidata del PRI a la gubernatura de Sonora"।
7. ↑
8. ↑  "Es Claudia Pavlovich la precandidata del PRI a la gubernatura"। *ehui*।
9. ↑  "Claudia Artemiza Pavlovich Arellano"। *CNN Mexico*। ১৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৯ মে ২০১৯।
খাবারের প্রতি অনিহা বা অরুচি এবং মানব শরীরের অবস্থা। 
**খাদ্য ভীতি** (ইংরেজি: Cibophobia) ,লাতিন শব্দ" cibus", বাংলা অর্থ ‘খাদ্য’ থেকে উদ্ভূত।‌ এই ভীতিতে ভোগা মানুষরা খাদ্যে ভয় করে কারণ তারা এটিকে স্বাস্হ্যসম্মত বা রুচিসম্মত মনে করেনা অথবা পূর্বের কোন খাদ্যে বাজে অভিজ্ঞতার কারণেও তাঁরা সে খাদ্যে ভয় পায়।

লক্ষণ
-----

* উচ্চ রক্তচাপ,
* ঝিমুনি ও খিঁচুনি,
* হৃৎস্পন্দন কমে যাওয়া,
* শুকনো ও মলাট মুখ,
* পেটে মোচড় দেয়া,
* বমিভাব অথবা বমি করা,
* বেশি কথা বলা অথবা হঠাৎ থেমে যাওয়া,
* হালকা পেটব্যাথা করা,
* মাথা ব্যথা প্রভৃতি।

প্রভাবক
-------

ভৌগোলিক অবস্থান ভেদে মানুষের খাদ্যাভাস ভিন্ন হয় তাই এক অঞ্চলের রন্ধন প্রণালীর প্রতি অন্য অঞ্চলের মানুষের খাদ্য ভীতি হয়।

আধ সিদ্ধ বা আধপোড়া খাদ্য অনেক মানুষের হজম হয়না বলে পেট খারাপ হয়। তাই রকম খাদ্যের প্রতি তাদের মনে তাদের খাদ্য ভীতি জন্মায়।
ক্যান ও প্যাকেট জাতীয় খাদ্যে খাবার সতেজ রাখতে অনেক ফরমালিন , নাইট্রোজেন সহ বিভিন্ন ধরনের রাসায়নিক পদার্থ ব্যবহার করে। যার কারণে এসবে মানুষের মনে খাদ্যভীতি জন্মায়।

দ্রুত পচনশীল খাদ্য যেমন: মেয়নেজ জাতীয় খাবার,দুধ,সবজি ও ফল, মাছ-মাংস এসবে মানুষের খাদ্য ভীতি হয়। তাঁরা মনে করে এগুলো ইতিমধ্যেই ব্যাকটেরিয়া ও জীবাণু জন্মেছে এবং এটি অনুপযোগী।

তথ্যসূত্র
---------

1. 1 2  .
**শত শব্দে প্রশংসা**  (百字讃 *বজিয়ান*) হলো ১০০-শব্দে চীনের সম্রাট হুংসু (রাজত্ব ১৩৬৮-১৩৯৮) কর্তৃক ইসলাম এবং ইসলামের নবী মুহাম্মদ এর প্রশংসাসূচক স্তবক। স্তবকের কপিগুলো চীনের নিংজিয়ার মসজিদগুলোতে এখনো সোভা পায়।

স্তবক
-----

### চীনা ভাষায়

নিংজিয়ার মসজিদের পাথরের এক পাশে...
至聖百字讃

乾坤初始

天籍注名

傳教大聖

降生西域

授受天經

三十部册

普化衆生

億兆君師

萬聖領袖

協助天運

保庇國民

五時祈祐

默祝太平

存心真主

加志窮民

拯救患難

洞徶幽冥

超拔靈魂

脱離罪業

仁覆天下

道冠古今

降邪歸一

教名清真

穆罕默德

至聖貴人

穆罕默德

清真北寺

### চীনা ভাষায় (যতি চিহ্ন ও অনুচ্ছেদ আকারে)

《百字讚》寫道："乾坤初始，天籍注名。傳教大聖，降生西域。授受天經，三十部冊，普化眾生。億兆君師，萬聖領袖。協助天運，保庇國民。五時祈祐，默祝太平。存心真主，加志窮民。拯救患難，洞徹幽冥。超拔靈魂，脱離罪業。仁覆天下，道冠古今。降邪歸一，教名清真。穆罕默德，至貴聖人。"(《百字讚》

### বাংলায়

মহাবিশ্বের সৃষ্টি থেকে  

ঈশ্বর ইতিমধ্যে তার মহান বিশ্বাস প্রচারক মানুষ নিযুক্ত করা হয়েছে,  

পশ্চিম থেকে তিনি জন্মগ্রহণ করেন,  

এবং পবিত্র ধর্মগ্রন্থ গৃহীত   

এবং যা ৩০ অংশে তৈরি ( যা পারা)  

সমস্ত সৃষ্টিকে গাইড করার জন্য,  

সব শাসকদের মাস্টার,  

পবিত্র নেতাদের নেতা,  

স্বর্গ থেকে সমর্থন সঙ্গে,  

তার জাতির রক্ষা করার জন্য,  

পাঁচটি দৈনিক নামাজের সঙ্গে,  

শান্তভাবে শান্তির জন্য প্রার্থনা,  

তার হৃদয় আল্লাহর দিকে নির্দেশিত,  

দরিদ্রদের ক্ষমতায়ন,  

তাদের দুর্যোগ থেকে রক্ষা,  

অদৃশ্য মাধ্যমে দেখছি,  

আত্মা এবং আত্মার সমস্ত খারাপ থেকে দূরে টানা,  

পৃথিবীর জন্য ক্ষমা,  

প্রাচীন অপরিবর্তিত, অনন্য পথ  

সব খারাপ দূরে পরাজিত,  

তার ধর্ম, কুং জেন (চীনা ভাষায় ইসলামের নাম (বিশেষ করে সেই সময়ে), যার অর্থ আক্ষরিক অর্থ এবং সত্য)  

মুহাম্মদ, মহান মহান এক

তথ্যসূত্র
---------

1. ↑  Tan Ta Sen, Dasheng Chen (২০০০)। *Cheng Ho and Islam in Southeast Asia*। Institute of Southeast Asian Studies। পৃষ্ঠা 170। আইএসবিএন 981-230-837-7। সংগ্রহের তারিখ ২০১০-০৬-২৮।
2. ↑  "伊斯蘭教與中國穆斯林的形成-中文百科在線"। Zwbk.org। ২০১৫-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৫-০৯-২৬।
3. ↑  "伊斯蘭在中國"। Islamhk.com। ২০১৪-১২-২১ তারিখে মূল থেকে আর্কাইভ করা। সংগ্রহের তারিখ ২০১৫-০৯-২৬।
4. ↑  "百字贊 - 王朝網路 - wangchao.net.cn"। Tc.wangchao.net.cn। সংগ্রহের তারিখ ২০১৫-০৯-২৬। [*স্থায়ীভাবে অকার্যকর সংযোগ*]
5. ↑  "禦制至聖百字贊 - 王朝網路 - wangchao.net.cn"। Tc.wangchao.net.cn। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-২৬।
মাউন্ট হুইটনি**সিয়েরা নেভাদা** (ইংরেজি: Sierra Nevada) যুক্তরাষ্ট্রের পশ্চিমাঞ্চলের একটি পর্বতমালা। পর্বতমালাটি মূলত ক্যালিফোর্নিয়ায় অবস্থিত, তবে এর কিয়োদংশ তাহো হ্রদের কাছে নেভাদায় পড়েছে। পর্বতমালাটি উত্তর-পশ্চিম থেকে দক্ষিণ-পশ্চিমে প্রায় ৬৪০ কিলোমিটার দীর্ঘ এবং এর প্রস্থ পরিবর্তনশীল, ৬৫ থেকে ১৩০ কিমি পর্যন্ত এর বিস্তার। এর উত্তর সীমানা ল্যাসেন চূড়ার দক্ষিণের একটি ফাঁকা স্থান ও ক্যাসকেড পর্বতমালা দ্বারা নির্দিষ্ট, আর দক্ষিণে এটি তেহাচাপি পাস দিয়ে সীমায়িত। মাউন্ট হুইটনি এই পর্বতমালা ও গোটা আমেরিকার সর্বোচ্চ পর্বতশৃঙ্গ। পর্বতমালাটির দক্ষিণ-পূর্ব অংশের পশ্চিমভাগের নাম হাই সিয়েরা বা উচ্চ সিয়েরা। এই এলাকার উচ্চতা ১৮০০ থেকে ৩৬০০ মিটার পর্যন্ত হয় এবং চূড়াগুলি এরও ৬০০ মিটার বেশি উঁচু হয়। মাউন্ট হুইটনি ছাড়া অন্যান্য পর্বতশৃঙ্গের মধ্যে আছে উইলিয়ামসন (৪৩৮২ মিটার), নর্থ প্যালিসেড (৪৩৪১ মি), রাসেল (৪২৯৩ মি), মধ্য প্যালিসেড (৪২৭৯ মি), ল্যাংলি (৪২৭৬ মি), ও টিন্ডাল (৪২৭৩ মি)

সিয়েরা নেভাদা ভৌগলিকভাবে একটি অবিচ্ছিন্ন পর্বতমালা। ভূ-পৃষ্ঠের একটি একক অংশ উপরে পূর্ব দিকে ঠেলে উঠে এই পর্বতমালার সৃষ্টি। গ্র্যনাইট, ও অন্যান্য আগ্নেয় শিলা এখানকার মূল শিলা। পর্বতের ঢাল বিরাট অরণ্যে আবৃত। কোয়ার্টজ আবৃত সোনা বিপুল পরিমাণে পাওয়া যায়। পূর্ব অংশে রূপার খনি খোলা হয়েছে। এই পর্বতমালা আমেরিকার বেশ কিছু জাতীয় অরণ্য ও পার্ক রয়েছে, যেমন - সেকয়া, কিংস ক্যানিয়ন, ইয়োসেমাইট নামের জাতীয় পার্কসমূহ এবং সেকয়া, তাহো ও সিয়েরা নামের জাতীয় অরণ্যসমূহ।
**স্বাস্থ্য বিজ্ঞান কলেজ** (আরবি: كلية العلوم الصحية‎‎) হলো বাহরাইনের একটি সরকারী উচ্চ শিক্ষাপ্রতিষ্ঠান। এখানে স্বাস্থ্যবিজ্ঞান বিষয়ে পাঠদান করা হয়। বৈরুতের আমেরিকান বিশ্ববিদ্যালয় এবং শিকাগোর ইলিনয় বিশ্ববিদ্যালয়ের সহযোগিতায় দেশটির স্বাস্থ্য মন্ত্রণালয় এই কলেজ প্রতিষ্ঠা করে। ২০১১ সালের একটি ডিক্রি অনুযায়ী কলেজটি বাহরাইন বিশ্ববিদ্যালয়ের সাথে একীভূত হয়।

ইতিহাস
------

১৯৫৯ সালে বাহরাইনে নার্সদের প্রশিক্ষণ দেওয়ার জন্য স্থানীয়ভাবে একটা নার্সিং বিদ্যালয় প্রতিষ্ঠা করা হয়। স্বাস্থ্য বিজ্ঞান কলেজ এই কলেজের বর্ধিত রূপ, যা ১৯৭৬ সালে প্রতিষ্ঠিত হয়। এই কলেজটি বাহরাইনের নার্সদের শিক্ষা ও প্রশিক্ষণ দিয়ে থাকে। কলেজটি বাহরাইনের স্বাস্থ্য মন্ত্রণালয়ের অধীনে পরিচালিত হয়। এই কলেজে শুধুমাত্র বাহরাইন নয়, বরং গালফ (উপসাগরীয় অঞ্চল)ভুক্ত অন্যান্য দেশ থেকে ছাত্র-ছাত্রীরা এই কলেজে অধ্যয়ন করে।

কোর্স
-----

স্বাস্থ্য বিজ্ঞান কলেজ বিভিন্ন ধরনের ডিগ্রি প্রদান করে থাকে। এখানে নার্সিং এ বিএসসি ডিগ্রি প্রদান করা হয়। তবে পূর্বে শুধুমাত্র এডি ডিগ্রি প্রদান করা হতো। নার্সিং ছাড়াও আরো পাঁচটি এলাইড স্বাস্থ্য বিষয়ের ওপর এখানে কোর্স করানো হয় ও ডিগ্রি প্রদান করা হয়। প্রোগ্রামগুলো হলো: দাঁতের স্বাস্থ্য, চিকিৎসা পরীক্ষাগার প্রযুক্তি, ফার্মেসি, পাবলিক হেলথ এবং রেডিওগ্রাফি। ২০১৫ সালের সেপ্টেম্বর মাস থেকে ফার্মেসি,চিকিৎসা পরীক্ষাগার প্রযুক্তি, পাবলিক হেলথ এবং রেডিওগ্রাফি কোর্স শুরু করা হয়। এখানে নার্সিং এর উপর এক বছর মেয়াদী ডিপ্লোমা কোর্স করানো হয়। সাধারণত ডিপ্লোমা কোর্সে নার্সিং এর বিশেষায়িত শাখা, যেমনঃ ধাত্রীবিদ্যা, কমিউনিটি হেল্থ, কার্ডিয়াক, ইমার্জেন্সি এবং সাইকিয়াট্রিক নার্সিং ইত্যাদি বিষয়ে ডিগ্রি প্রদান করা হয়।

ক্যাম্পাস
---------

এই কলেজ এর ক্যাম্পাস মানামা শহরের পাশে সালমানিয়াতে অবস্থিত। এটা সালমানিয়া মেডিকেল কমপ্লেক্স (SMC) এর সাথে অবস্থিত। এর সঙ্গে আরব উপসাগরীয় বিশ্ববিদ্যালয় এবং সালমানিয়া হাসপাতাল রয়েছে।
ক্যাম্পাসে একটি প্রশাসন ভবন এবং ছাত্র বিষয়ক ভবন আছে। এছাড়াও একাধিক নার্সিং এবং পরীক্ষাগার ব্লক,উপরন্তু, তিনতলা ভবনে অফিস সুবিধা অন্তর্ভুক্ত। এই ভবনে শ্রেণীকক্ষ, গবেষণাগার ও আহমেদ আল-ফার্সি গ্রন্থাগার আছে। বিশেষ ক্লাস নেওয়া, কর্মশালা করা, সভা করা, সেমিনার আয়োজন করা, সম্মেলনের জন্য একটি মিলনায়তন আছে, যার নাম আল মা'আরিফ মিলনায়তন। ১৯৮৮ সালে এই কলেজে একটি কম্পিউটার ল্যাবরেটরি স্থাপন করা হয়। গত কয়েক বছরে কলেজটি প্রযুক্তিগত এবং পড়াশোনার মান অনেক উন্নত করেছে, বিশেষত শিক্ষায় প্রযুক্তির ব্যবহার ও শিক্ষার্থী বান্ধব পরিবেশ সৃষ্টিতে।

তথ্যসূত্র
---------

1. ↑  College of Health Sciences, Bahrain, University Directory.
2. 1 2  "University of Bahrain - College of Health Sciences" (ইংরেজি ভাষায়)। ২০১৭-১১-২৩ তারিখে মূল থেকে আর্কাইভ করা। সংগ্রহের তারিখ ২০১৭-১১-০৯।
3. ↑  History  ওয়েব্যাক মেশিনে আর্কাইভকৃত ২৮ ডিসেম্বর ২০১০ তারিখে, College of Health Sciences, Bahrain.
4. ↑  Dean's Welcome Message[*স্থায়ীভাবে অকার্যকর সংযোগ*], College of Health Sciences, Bahrain.
5. 1 2  "College of Health Sciences Bahrain"। *Top Universities*। ২০১৫-০৭-১৬। সংগ্রহের তারিখ ২০১৭-১১-০৯।
6. ↑  College Campus and Facilities  ওয়েব্যাক মেশিনে আর্কাইভকৃত ১০ জানুয়ারি ২০১১ তারিখে, College of Health Sciences, Bahrain.

বহিঃসংযোগ
---------

* ওয়েবসাইট
**স্বামীনারায়ণ মন্ত্র** হল একটি মন্ত্র যা স্বামীনারায়ণ সম্প্রদায় ব্যবহার করে। এটি দুটি শব্দের যৌগ: স্বামী (গুরু, প্রভু) ও নারায়ণ, অর্থাৎ, বিষ্ণু  পুরুষোত্তম। স্বামীনারায়ণ-ঐতিহ্য অনুসারে, স্বামীনারায়ণ মন্ত্রটি স্বামীনারায়ণ দ্বারা প্রবর্তন ও ব্যাখ্যা করেছিলেন, যিনি স্বামীনারায়ণ সম্প্রদায়ের আধ্যাত্মিক প্রধান, সহজানন্দ স্বামী নামেও পরিচিত, তার পূর্বসূরি রামানন্দ স্বামীর মৃত্যুর পরপরই।

স্বামীনারায়ণ, স্বামীনারায়ণ সম্প্রদায়ের প্রতিষ্ঠাতা।
ভক্তগণ স্বামীনারায়ণ মন্ত্র উচ্চারণ করে উপাসনা করতে, কষ্ট দূর করতে, অন্যের কল্যাণের জন্য প্রার্থনা করতে এবং জীবনের শেষ সময়ে। স্বামীনারায়ণ সম্প্রদায়ের বিভিন্ন ধর্মগ্রন্থ, যেমন স্বামীনি ভাটো, হরিলীলামৃত, এবং ভক্তচিন্তামণি, যিনি স্বামীনারায়ণ মন্ত্র উচ্চারণ করেন তার শক্তি ও কার্যকারিতা বর্ণনা করুন।

উৎস
---

* I.Patel, Iva (২০১৮), "Swaminarayan", Jain, Pankaj; Sherma, Rita; Khanna, Madhu, *Hinduism and Tribal Religions*, Encyclopedia of Indian Religions (ইংরেজি ভাষায়), Dordrecht: Springer Netherlands, পৃষ্ঠা 1–6, আইএসবিএন 978-94-024-1036-5, ডিওআই:10.1007/978-94-024-1036-5\_541-1, সংগ্রহের তারিখ ২০২০-০৮-১৫ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Williams, Raymond Brady (২০১৮)। *An introduction to Swaminarayan Hinduism* (Third সংস্করণ)। Cambridge, United Kingdom: Cambridge University Press। আইএসবিএন 978-1-108-42114-0। ওসিএলসি 1038043717।
**খাদ্যের গুণাগুণ** বলতে বোঝায় খাদ্যের ঐসকল গুণাবলিকে যার জন্য খাদ্য খাওয়ার যোগ্যতা অর্জন করে। খাদ্যের এইসকল গুণাবলির মধ্যে আকার, রঙ, উজ্জলতা, সহজলভ্যতা, গন্ধ, রাসায়ানিক, বাহ্যিক ইত্যাদি উল্লেখযোগ্য।

খাদ্যের গুণাগুণ রক্ষা করা খাদ্য প্রস্তুতির অন্যতম প্রধান শর্ত। অর্থাৎ যেকোন খাদ্য ব্যবসায়িক ভাবে প্রস্তুত করতে গেলে অবশ্যই এর গুণাগুণ রক্ষা করতে হবে। নাহলে যেকোনভাবে যদি খাদ্য দূষিত হয়ে পড়ে তাহলে এর মাধ্যমে খাদ্যগ্রহণকারী কেউ স্বাস্থ্যঝুঁকির মুখে পড়তে পারে।

একটি খাদ্য কি কি উপাদান নিয়ে তৈরি করা হবে তা মানবদেহের উপযোগী কিনা তা অবশ্যই খেয়াল রাখা উচিত। এছাড়া আরেকটি বিষয়ের দিকে নজর রাখা উচিত। তা হল খাদ্যটি কোন পরিবেশে তৈরি হচ্ছে। সম্প্রতি যুক্তরাষ্ট্রে পালং শাকের মাধ্যমে ই কোলাই ছত্রাকের সংক্রমণ ঘটে। যা খাদ্য তৈরি করার সময় অসাস্থ্যকর স্থানকেই নির্দেশ করে।

খাদ্য গুণাবলির ক্ষেত্রে লেবেলিং-ও একটি গুরুত্বপূর্ণ অংশ। অর্থাৎ যে খাবারটি বাজারজাত করা হবে তার পরিমাণ, গুণাগুণসহ প্রয়োজনীয় সকল তথ্য কাগজে করে গায়ে সেঁটে দিতে হবে।

জার্মানিতে একটি খাদ্য পরীক্ষা করার ল্যাবরেটরি
সারা বিশ্বে অনেক প্রতিষ্ঠান খাদ্যের গুণাগুণ পরীক্ষা করার কাজে নিয়োজিত থাকে।

একটি বিশেষ জড়িপে দেখা গেছে ভারতে বেশিরভাগ মায়েরাই বা রান্নার কাজে নিয়োজিত ব্যক্তি জানেন না খাদ্যের গুণাবলি কি কি থাকা উচিত বা যে খাবার দৈনিক গ্রহণ করা হয় তা কেমন হওয়া উচিত। এমনকি তাদের সে সম্পর্কে তেমন আগ্রহও নেই। জন্ডিস, কলেরা ও টাইফয়েডের মতো রোগগুলোর সাথে খাদ্য নিরাপত্তা কীভাবে সম্পর্কিত তা সম্পর্কেও ভারতের অনেক মায়েরাই জানেন না।

উৎস
---

1. ↑  Mayounga, A. T. (2018) "Antecedents of recalls prevention: analysis and synthesis of research on product recalls." Supply Chain Forum: An International Journal, 19(3).. Retrieved 2018-11-23.
2. ↑  প্রতিবেদক, নিজস্ব। "খাদ্যের গুণাগুণ বিষয়ে তিনজন মায়ের একজন জানেন না"। *Prothomalo*। ২০২১-০৭-২৭ তারিখে মূল থেকে আর্কাইভ করা। সংগ্রহের তারিখ ২০২১-০৭-২৭।
**আর্থার চাদলেই বিউমন্ট চাদ ল্যাংটন** (ইংরেজি: Arthur Langton; জন্ম: ২ মার্চ, ১৯১২ - মৃত্যু: ২৭ নভেম্বর, ১৯৪২) নাটাল প্রদেশের পিটারমারিৎজবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৩৯ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে দায়িত্ব পালন করতেন। ডানহাতি ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন **আর্থার ল্যাংটন**।

টেস্ট ক্রিকেট
-------------

জোহেন্সবার্গের রাজা সপ্তম এডওয়ার্ড স্কুলে অধ্যয়ন করেছেন আর্থার ল্যাংটন। লম্বাটে গড়নের লালচে চুলের অধিকারী ছিলেন তিনি। সমগ্র খেলোয়াড়ী জীবনে ১৫ টেস্টে অংশগ্রহণের সুযোগ ঘটে তার। ১৫ জুন, ১৯৩৫ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে আর্থার ল্যাংটনের।

১৯৩৫ সালে দলের সাথে ইংল্যান্ড গমনের সুযোগ হয় তার। টেস্ট অভিষেকে সেখানেই তিনি অল-রাউন্ডার হিসেবে নিজেকে সর্বসমক্ষে তুলে ধরেন। লর্ডসে অনুষ্ঠিত দ্বিতীয় টেস্টে বল হাতে নিয়ে ২/৫৮ ও ৪/৩১ এবং দ্বিতীয় ইনিংসে ব্যাট হাতে আট নম্বরে নেমে ৪৪ রানের ইনিংস খেলেন। এরফলে ইংল্যান্ডের মাটিতে দক্ষিণ আফ্রিকার প্রথম টেস্ট জয়ে অমূল্য অবদান রাখেন। পাশাপাশি দক্ষিণ আফ্রিকা দল ১-০ ব্যবধানে সিরিজ জয়ে কৃতিত্ব দেখায়।

১৯৩৮-৩৯ মৌসুমে ডারবানে অসীম সময়ের টেস্টে অংশগ্রহণ করেন। আট-বলে গড়া ৯১ ওভার বোলিং করেন। এরপর দ্বিতীয় ইনিংসে ব্যাট হাতে ৫৬ রানের ইনিংস খেলেন। এরফলে, এক টেস্টে সর্বকালের সর্বাধিক বোলিং তালিকায় পঞ্চম স্থানে রয়েছেন তিনি।

জ্যাক ফিঙ্গলটনের দৃষ্টিতে তার দেখা অন্যতম সেরা মিডিয়াম পেস বোলার ছিলেন আর্থার ল্যাংটন।

বিশ্বযুদ্ধে অংশগ্রহণ
--------------------

দ্বিতীয় বিশ্বযুদ্ধ চলাকালীন দক্ষিণ আফ্রিকান বিমানবাহিনীতে ফ্লাইট ল্যাফটেন্যান্ট হিসেবে যোগদান করেন। লকহিড বি৩৪ ভেঞ্চুরা বোমারু বিমান ভূপাতিত হলে ৩০ বছর বয়সে নাইজেরিয়ায় তার দেহাবসান ঘটে।

তথ্যসূত্র
---------

1. ↑  McCrery, Nigel (২০১৭)। *The Coming Storm: Test and First-Class Cricketers Killed in World War Two*। Barnsley: Pen & Sword Books। পৃষ্ঠা 143। আইএসবিএন 978-1-5267-0695-9।
2. ↑  "Arthur Langton"। www.cricketarchive.com। সংগ্রহের তারিখ ১১ জানুয়ারি ২০১২।
3. 1 2 3  Lazenby, John (২০১৭)। *Edging Towards Darkness: The story of the last timeless Test*। Bloomsbury Publishing। পৃষ্ঠা 236–38। আইএসবিএন 978-1-4729-4129-9।
4. ↑  "2nd Test, South Africa tour of England at London, Jun 29 – Jul 2 1935"। *Cricinfo*। সংগ্রহের তারিখ ১৬ এপ্রিল ২০১৮।
5. ↑  "Casualty Details: Langton, A.B.C." [দুর্ঘটনা বিবরণ: Langton, A.B.C.] (ইংরেজি ভাষায়)। কমনওয়েলথ ওয়ার গ্রেভস কমিশন। সংগ্রহের তারিখ ২০ মে ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **আর্থার ল্যাংটন** সংক্রান্ত মিডিয়া রয়েছে।

* ইএসপিএনক্রিকইনফোতে আর্থার ল্যাংটন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আর্থার ল্যাংটন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* কমনওয়েলথ ওয়ার গ্রেভস কমিশন

 |
**গন্সালো আবিলা গর্দন** (স্পেনীয়: Pipa; জন্ম: ২৬ জানুয়ারি ১৯৯৮; **পিপা** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর ইএফএল চ্যাম্পিয়নশিপের ক্লাব হাডার্সফিল্ড টাউন এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

স্পেনীয় ফুটবল ক্লাব এস্পারেগেরার যুব পর্যায়ের হয়ে খেলার মাধ্যমে পিপা ফুটবল জগতে প্রবেশ করেছেন এবং পরবর্তীকালে এস্পানিওল এবং দামের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব এস্পানিওল বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; এস্পানিওল বি-এর হয়ে তিনি ৩২ ম্যাচে অংশগ্রহণ করেছেন। অতঃপর ২০১৮–২০ মৌসুমে তিনি এস্পানিওলে যোগদান করেছেন। এস্পানিওলে ২ মৌসুম অতিবাহিত করার পর ধারে জিমনাস্টিকের সাথে চুক্তি স্বাক্ষর করেছেন। ২০২০–২১ মৌসুমে, তিনি জিমনাস্টিক হতে ইংরেজ ক্লাব হাডার্সফিল্ড টাউনে যোগদান করেছেন।

২০১৬ সালে, পিপা স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

গন্সালো আবিলা গর্দন ১৯৯৮ সালের ২৬শে জানুয়ারি তারিখে স্পেনের এস্পারেগেরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

পিপা স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ৯ই নভেম্বর তারিখে তিনি জর্জিয়া অনূর্ধ্ব-১৯ দলের বিরুদ্ধে এক প্রীতি ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

তথ্যসূত্র
---------

1. ↑  "Notification of shirt numbers: Huddersfield Town" (পিডিএফ)। English Football League। পৃষ্ঠা 34। সংগ্রহের তারিখ ২১ সেপ্টেম্বর ২০২০।
2. ↑  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* সকারওয়েতে গোনসালো আভিলা গোর্দোন (ইংরেজি) উইকিউপাত্তে এটি সম্পাদনা করুন
* সকারবেসে গোনসালো আভিলা গোর্দোন (ইংরেজি) উইকিউপাত্তে এটি সম্পাদনা করুন
* বিডিফুটবলে গোনসালো আভিলা গোর্দোন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে গোনসালো আভিলা গোর্দোন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে গোনসালো আভিলা গোর্দোন (ইংরেজি) উইকিউপাত্তে এটি সম্পাদনা করুন